Petronila Akitaniakoa

Petronila Akitaniakoa (Poitiers, Akitaniako Dukerria, 1125 – San Quintin, Frantzia, 1153) aristokrata izan zen.

 Bizitza 

 Familia 
Poitiersko Gilermo X.a Akitaniako dukea eta Leonor Châtelleraultekoaren bigarren alaba izan zen, Leonor Akitaniakoaren ahizpa.

Alix (edo Aelith okzitanieraz) eta Petronila deitzen diote, nahiz eta ezkondu ondoren Alix izenez ezagunagoa izan zen, Petronila bere haurtzaroko izena izan zela dirudien bitartean (bere aitaren testamentuan horrelaxe agertzen da).

 Heziketa 
Petronila, bere ahizpa Leonorrekin batera, Akitaniako gortean hazia izan zen, XII. mendeko gorterik onenetako batean, zeinak, bere aitonari esker, aurreko mendearen bukaeran, Akitaniako dukeen egoitza ezberdinetan, batez ere Poitiers eta Bordelen, "kortesiazko maitasunaren" sorrera ikusi baitzuen. Sasoi horretako neska gazte noble baten ohiko heziketa jaso zuen: latinez irakurtzen eta idazten ikasi zuen, sasoiko musika eta literatura ikasi zituen, eta ehizan ibiltzen eta parte hartzen ere ikasi zuen.

 Petronila eta Raulen maitemina 
Ahizpa Leonorrekin joan zen Frantziako gortera, non Raul I.a Ausartarekin maitemindu zen, Vermandoiseko eta Valoiseko kondea, Luis VII.a Frantziakoaren lehengusua, gizon heldua zena eta Leonor Bloisekoarekin ezkondua, Esteban II.a Bloisekoaren alaba.

Petronilak bere ahizpa Leonor presionatu zuen Luis VII.a bere senarra konbentzitu zezan Rodolfo bere emaztearengandik banantzea errazteko. Erregeak Frantziako erresumako hiru artzapezpiku konbentzitu zituen Raul eta Leonorren ezkontza desegiteko, odolkidetasun arrazoiengatik, horrela Petronila eta Raulen, —Hugo I.a Vermandoiskoa eta Adelaida Vermandoisko konde-kondesen semearen—,  arteko ezkontza ahalbidetuz.

 Eskumikatuak 
Baina handik lasterrera, Lagny-sur-Marne-ko kontzilio batean, hiru artzapezpiku adeitsuegiak eskumikatuak izan ziren eta haien erabakia baliogabetua, ezkontza baliogabetzat jo zen eta kondeak zalantzan jarri zituzten.

Lagny-sur-Marne Teobaldo IV.a Bloiskoaren lurraldean zegoenez, emazte zapuztuaren neba, erregeak irain pertsonaltzat hartu zuen eta Petronila eta Raulen alde esku hartzea erabaki zuen, Xanpaina konderria inbadituz. Urte berean (1142), Leonor Bloiskoaren anaia, Teobaldo, Raulek bere erabakian atzera egin zezan, berarekin gatazkan sartu zen, Luis VII.arekin aliatu zena.

 2. aldiz eskumikatuak 
1143an, bakea egin zen, Bernardo de Claravalen aholkuz. Xanpaina konderria ebakuatu eta tartekoak erretiratu egin ziren, baina Raul eta Petronilak banantzeari uko egin ziotenez, Inozentzio II.a Aita santuak eskumikatu egin zituen bigarren aldiz. Liskarrak lehertu egin ziren eta Luis VII.ak Vitry-le-François erre egin zuen era lotsagarrian. Azkenean, Aita Santua hil egin zen eta bere ondorengoak, Zelestino II.a aita santuak, eskumikua altxatu zuen Reimseko Kontzilioan 1144. urtean. Hala ere, Petronila eta Raul 1151. urtean dibortziatu ziren, eta Raúl hurrengo urtean ezkondu zen berriz.

Petronilak Frantziako errege-gorteko kide izaten jarraitu zuen, baita bere ahizpa Leonorren etengabeko kide ere, bere senarra zen Henrike II.a Ingalaterrakoa eta Galesekoa kartzelan zegoen bitartean.

 Ondorengoak 
Petronilak eta Raulek seme-alaba hauexek izan zituzten:

 Elisabet Vermandoiskoa (1143-1182), Vermandois eta Valoiseko kondesa, Felipe Alsaziako eta Flandriako kondearekin ezkondu zena;
 Raul II.a (1145-1167), Vermandois eta Valoisko kondea, 22 urte zituela hil zen.
 Eleonor Vermandoiskoa (1148/49tik 1213ra) lau aldiz ezkondu zen.

 Erreferentziak 

 Kanpo estekak 

Kategoria:Poitierstarrak
Kategoria:Kondesak
Kategoria:Erromatar Eliza Katolikoak eskumikatuak
Kategoria:Frantziako noblezia